Қазақстан Республикасы

Денсаулық сақтау министрлігі

жауапты хатшысының

2020 жылғы «\_\_» \_\_\_\_\_\_\_\_

№ \_\_ бұйрығына

3- қосымша

**Стратегия және даму департаменті туралы**

**Ереже**

**1-тарау. Жалпы ережелер**

1. Стратегия және даму департаменті (бұдан әрі – Департамент) Қазақстан Республикасы Денсаулық сақтау министрлігінің (бұдан әрі – Министрлік) құрылымдық бөлімшесі болып табылады.

2. Департамент өз қызметінде Қазақстан Республикасының Конституциясын, Қазақстан Республикасының Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.

3. Департаменттің құрылымы мен штат санын Қазақстан Республикасының заңнамасында белгіленген тәртіппен Министрліктің Жауапты хатшысы бекітеді.

4. Департамент:

1. Стратегиялық жоспарлау басқармасы;

2. Мониторинг және талдау басқармасы;

3. Өңірлік даму басқармаларынан тұрады.

**2. Департаменттің негізгі міндеттері, функциялары, құқықтары және міндеттемелері**

5. Міндет: Денсаулық сақтау саласындағы стратегияны, мақсаттарды, басым бағыттарды әзірлеуге және қалыптастыруға қатысу, Министрліктің стратегиялық және бағдарламалық құжаттарын талдау, іске асырылуын мониторингілеу.

Функциялар:

1) Мемлекеттік жоспарлау жүйесінің құжаттарын әзірлеуге қатысу (ҚР 2025 жылға дейінгі Стратегиялық даму жоспары, әлеуметтік-экономикалық даму болжамы);

2) ҚР заңнамасына сәйкес Денсаулық сақтау саласын дамытудың мемлекеттік бағдарламасының жобасын әзірлеу және бекіту, түзету;

3) мемлекет басшысының Қазақстан халқына жыл сайынғы Жолдауына, мемлекеттік жоспарлау жүйесінің құжаттарына және Мемлекет басшысының Қазақстан халқына Жолдауларын іске асыру жөніндегі Жалпыұлттық жоспарға, «Нұр Отан» партиясының сайлауалды бағдарламасына ұсыныстар қалыптастыру;

4) Министрліктің Стратегиялық жоспарын әзірлеу және бекіту, түзету, талдау және іске асырылуын мониторингілеу;

5) Министрліктің Операциялық жоспарын әзірлеу, бекіту, талдау және іске асырылуын мониторингілеу;

6) Министрліктің стратегиялық мақсаттарға қол жеткізу жөніндегі қызметінің тиімділігін жыл сайынғы бағалауға, оның ішінде бағалау нәтижелеріне шағымдану жөніндегі сараптама комиссиясына материалдар дайындау;

7) Қазақстан Республикасының Премьер-Министрі мен Қазақстан Республикасының Денсаулық сақтау министрі арасында жасалған меморандумын әзірлеу;

8) Министрліктің үкіметтік емес ұйымдармен өзара іс-қимылын үйлестіру;

9) Қазақстан Республикасының Денсаулық сақтау саласын дамытудың мемлекеттік бағдарламасына және Министрліктің Стратегиялық жоспарына енгізілген нысаналы индикаторлар мен нәтижелер көрсеткіштерін есептеу әдістемесін әзірлеу;

10) Ұлттық қоғамдық сенім кеңесінің отырысында қарау үшін мәселелер мен материалдарды дайындау;

11) бекітілген бюджеттік бағдарламаның орындалуын үйлестіру;

12) Дүниежүзілік экономикалық форумның Жаһандық бәсекеге қабілеттілік индексінің индикаторларына қол жеткізу бойынша ақпаратты талдау және дайындау;

13) Орнықты даму мақсаттарының индикаторларына қол жеткізу бойынша ақпаратты талдау және дайындау.

6. Міндет: Денсаулық сақтау саласындағы мемлекеттік және үкіметтік бағдарламаларды іске асыру бойынша ақпарат дайындау.

Функциялар:

1) Министрліктің басшылығымен өтетін барлық кеңестерге баяндамалар мен презентация материалдарын дайындау;

2) орталық мемлекеттік органдар бөлінісінде Денсаулық сақтау саласын дамытудың мемлекеттік бағдарламасының индикаторларына, тікелей нәтижелер көрсеткіштеріне қол жеткізуді, іс-шараларының орындалуын талдау, мониторингілеу;

3) Мемлекет басшысының Қазақстан халқына Жолдауларын іске асыру мониторингі;

4) мемлекеттік жоспарлау жүйесіне кіретін құжаттарды даярлау және Үкімет отырысына енгізу;

5) ҚР Парламенті Сенаты ұсынымдарының орындалуын үйлестіру және жиынтық талдамалық ақпарат ұсыну;

6) Қазақстан Республикасы Президентінің 2016 жылғы 5 ақпандағы № 190 Жарлығына сәйкес Қазақстан Республикасы Денсаулық сақтау министрінің халықпен есептік кездесуіне материалдар дайындау;

7) денсаулық сақтау саласындағы мемлекеттік және үкіметтік бағдарламалардың іске асырылуына талдау және мониторинг жүргізу;

8) Министрлік алқасының жоспарын әзірлеу, Министрліктің алқасына материалдар дайындау;

9) Министрліктің Қоғамдық кеңесінің жұмысына жетекшілік ету;

10) Мемлекет басшысының Қазақстан халқына Жолдауларын іске асыру жөніндегі Жалпыұлттық жоспардың іс-шараларын, Нұр-Отан партиясының сайлауалды тұғырнамасының, 100 нақты қадам - Ұлт жоспарының, ҚР Президентінің қатысуымен өтетін Үкіметтің кеңейтілген отырыстарының іс-шараларын және т. б. іске асыру бойынша талдау, мониторинг және ақпарат беру;

11) Қазақстан Республикасының Премьер-Министрі мен Қазақстан Республикасының Денсаулық сақтау министрі арасында жасалған меморандумның нысаналы индикаторына қол жеткізу мониторингі;

12) Министрліктің құрылымдық бөлімшелерінің салалық құжаттарды орындауын талдау.

7. Міндет: Өңірлерде денсаулық сақтауды реформалау саясатының мақсаттары мен міндеттеріне қол жеткізуді мониторингілеу және талдау.

Функциялар:

1) Премьер-Министр мен облыстардың, республикалық маңызы бар қалалардың және астананың әкімдері арасындағы меморандумдардың денсаулық көрсеткіштерінің нысаналы мәндерін келісу;

2) өңірлерді аумақтық дамыту бағдарламалары көрсеткіштерінің базалық тізбесін әзірлеу;

3) Денсаулық сақтау саласын дамытудың мемлекеттік бағдарламаларының нысаналы индикаторларына және нәтижелер көрсеткіштеріне өңірлік қол жеткізу картасының мәндерін өңірлермен және Министрліктің құрылымдық бөлімшелерімен әзірлеу және келісу;

4) өңірлер бөлінісінде денсаулық сақтау саласындағы бағдарламалық құжаттарды әзірлеу, түзету және келісу;

5) денсаулық сақтау саласын дамыту бөлігінде өңірлер индикаторларының Стратегиялық картасы көрсеткіштерінің мәндерін келісу;

6) Қазақстан Республикасы Президентінің Әкімшілігі, Қазақстан Республикасының Үкіметі, Қазақстан Республикасының Парламенті үшін өңірлердің талдамалық шолуларын дайындау;

7) Қазақстан Республикасы Президентінің Әкімшілігі, Үкіметі және Парламенті, сондай-ақ Министрліктің басшылығы үшін өңірлердегі жұмыс кеңестері бойынша денсаулық сақтау саласындағы материалдарды дайындау;

8) құзыреті шеңберінде нормативтік-құқықтық актілердің жобаларын әзірлеу және келісу;

9) өңірлер бөлінісінде денсаулық сақтау саласындағы мемлекеттік және үкіметтік бағдарламалардың іске асырылуына талдау мен мониторинг жүргізу;

10) Президент Әкімшілігімен, Премьер-Министр Кеңсесімен, жергілікті атқарушы, орталық мемлекеттік органдармен құзыретті мәселелер бойынша хат алмасу;

11) жергілікті атқарушы органдар бөлінісінде Денсаулық сақтау саласын дамытудың мемлекеттік бағдарламасының индикаторларына, тікелей нәтижелер көрсеткіштеріне қол жеткізуді, іс-шараларының орындалуын талдау, мониторингілеу;

12) өңірлердің аумақтық даму бағдарламалары көрсеткіштерінің нысаналы мәндерін уәкілетті органдармен келісу.

8. Департаменттің құқықтары:

1) Министрліктің құрылымдық бөлімшелерінен Департаментке жүктелген функцияларды жүзеге асыру үшін қажетті құжаттарды, анықтамаларды және басқа да материалдарды сұратуға және алуға;

2) құжаттардың жобаларын (құқықтық, ақпараттық, талдамалық сипаттағы) дайындау үшін Министрліктің құрылымдық бөлімшелерінің қызметкерлерін олардың басшыларының келісімімен тарту;

3) мемлекеттік жоспарлау құжаттарында бекітілген мақсаттар мен міндеттердің, индикаторлар мен көрсеткіштердің декомпозициясы болмаған кезде, жоғары тұрған мемлекеттік органдардың тапсырмаларында, келісімдердің бекітілген нысандарында құрылымдық бөлімшелердің құжаттарын келісуден бас тарту;

4) Министрліктің құрылымдық бөлімшесінің келісімінсіз мемлекеттік жоспарлау жүйесі құжаттарының, Мемлекет басшысының, Қазақстан Республикасы Президенті Әкімшілігінің және Үкіметінің тапсырмаларының орындалуы үзілген жағдайда Министрліктің басшылығына шешімдер қабылдау үшін қызмет бабында пайдалану материалдарын енгізуге;

5) жұмыс топтарын, басқа да консультативтік-кеңесші органдарды құру жөніндегі құқықтық актілерді әзірлеуге;

6) Департаменттің құзыретіне кіретін мәселелер бойынша ведомстволық бағынысты ұйымдардың, облыстардың, республикалық маңызы бар қалалардың, астананың денсаулық сақтауды мемлекеттік басқарудың жергілікті органдарының және аумақтық денсаулық сақтау ұйымдарының басшыларымен өзара іс-қимыл жасау;

7) Департаменттің құзыретіне жатқызылған мәселелер бойынша мемлекеттік органдармен және өзге де ұйымдармен өзара іс-қимылды жүзеге асыру;

8) Министрліктің құқықтық актілеріне сәйкес өзге де құқықтары бар;

9. Департаменттің міндеттері:

1) өз құзыретіне кіретін мәселелер бойынша шешімдер қабылдауға;

2) Мемлекет басшысының, Президент Әкімшілігінің және Қазақстан Республикасы Үкіметінің тапсырмаларының уақтылы және сапалы орындалуын қамтамасыз етуге;

3) Департамент алдына қойылған міндеттерді орындау;

4) қызметті жүзеге асыру кезінде Қазақстан Республикасының қолданыстағы заңнамасын сақтауға;

5) мемлекеттік органдарда, халықаралық және қоғамдық ұйымдарда, конференцияларда, семинарларда, дөңгелек үстелдерде өз құзыреті және берілген өкілеттіктер шегінде Министрліктің мүдделерін білдіру;

6) Министрліктің құқықтық актілерінде және Министрлік басшылығының тапсырмаларында көзделген өзге де міндеттерді жүзеге асыруға.

**3. Департамент қызметін ұйымдастыру**

10. Департамент Қазақстан Республикасының заңнамалық актілеріне, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес оның негізгі міндеттері мен функцияларын іске асыру үшін қажетті өкілеттіктерге ие.

11. Департаментті Қазақстан Республикасының заңнамасында белгіленген тәртіппен Министрліктің Жауапты хатшысы қызметке тағайындайтын және қызметтен босататын Директор басқарады.

12. Департамент директоры Департаменттің қызметіне жалпы басшылықты жүзеге асырады және Департаментке жүктелген міндеттердің орындалуына және оның өз функцияларын жүзеге асыруға дербес жауапты болады.

13. Департамент директоры Министрліктің басшылығына Департаменттің құрылымы мен штат кестесі бойынша ұсыныстар береді.

14. Осы мақсатта директор:

1) өз орынбасарларының міндеттері мен өкілеттіктерін белгілейді;

2) басқарма басшыларының міндеттері мен өкілеттіктерін анықтайды;

3) Қазақстан Республикасының заңнамасына сәйкес өзге де өкілеттіктерді жүзеге асырады.

15. Департамент директорының екі орынбасары бар.

16. Департамент директорының орынбасарлары:

1) Өз өкілеттігі шегінде Департаменттің қызметін үйлестіреді;

2) Департамент директоры болмаған кезеңде Департаменттің қызметіне жалпы басшылықты жүзеге асырады және Департаментке жүктелген міндеттердің орындалуына және өз функцияларын жүзеге асыруға дербес жауапты болады;

3) Департамент директоры жүктеген өзге де функцияларды жүзеге асырады.

17. Департаменттің құзыретіне кіретін мәселелер бойынша Департаменттің атынан Министрліктің құрылымдық бөлімшелеріне және ведомстволық бағынысты ұйымдарына жіберілетін құжаттарға Департамент директоры, ал болмаған жағдайда – оны алмастыратын тұлға қол қояды.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_